
[bookmark: _Hlk180411306]THAILANDA: Circuit si Relaxare in Hua Hin
Bangkok – Ayutthaya  - Maeklong – Damnoen Saduak – Hua Hin - Golful Thailandei

Lufthansa | 10 zile | 1839 EUR 
Perioada: 22 Februarie – 03 Martie 2027

Descoperiti farmecul Thailandei intr-o calatorie care imbina armonios cultura, spiritualitatea si relaxarea intr-un cadru tropical. Explorati fascinantul Bangkok, un oras al contrastelor, cu temple aurite, palate regale si canale traditionale, apoi pasiti pe urmele vechiului Regat Siam in impresionanta Ayutthaya, inclusa in patrimoniul UNESCO. Experienta continua cu celebrele piete plutitoare si spectaculosul Maeklong Railway Market, unde trenul trece chiar prin mijlocul tarabelor, iar la final va bucurati de cateva zile de relaxare in eleganta statiune Hua Hin, pe tarmul Golfului Thailandei. O vacanta completa, unde traditiile asiatice, gastronomia locala si plajele exotice se imbina perfect.














 Atractii uimitoare si experiente captivante:
· Bangkok – Marele Palat Regal, Templul lui Buddha Culcat, Wat Arun si o plimbare cu barca pe canalele traditionale ale orasului
· Pe urmele Regatului Siam – descoperiti fosta capitala regala Ayutthaya (UNESCO), cu temple spectaculoase si o croaziera pe fluviul Chao Phraya
· Experiente autentice thailandeze – celebrul Maeklong Railway Market, unde trenul traverseaza piata, si coloratul Damnoen Saduak Floating Market, cu sute de barci pline de fructe, flori si specialitati locale
· Relaxare la Golful Thailandei – mini-sejur in eleganta statiune Hua Hin, cu plaje tropicale, resort de 5*, gastronomie locala si atmosfera relaxata a litoralului thailandez

TAXE aeroport si intrare obiective


Orar de zbor - compania Lufthansa
Bucuresti – Bangkok– Bucuresti
	Data plecare
	Plecare
	Sosire
	Ora plecare
	Ora Sosire

	22.02.2027
	Bucuresti, H. Coanda
	Munchen
	19:20
	20:30

	22.02.2027
	Munchen
	Bangkok
	22:10
	14:50(+1)

	02.03.2027
	Bangkok
	Munchen
	23:30
	05:20

	03.03.2027
	Munchen
	Bucuresti, H. Coanda
	09:20
	12:20


                *Orarul de zbor si compania aeriana pot suferi modificari.
Ziua 1 | 22 Februarie: Bucuresti – Munchen
Intalnire cu insotitorul de grup la Aeroportul Bucuresti Otopeni la ora 17:20 si imbarcare pentru zborul catre Bangkok, cu escala la Munchen.

Ziua 2 | 23 Februarie: Munchen - Bangkok
Sosire in Bangkok la ora 14:50 – Sawasdee! Bine ati venit in fascinanta Thailanda! Bangkok este un oras al contrastelor, unde templele aurite, palatele regale si zgarie-norii moderni se imbina armonios cu atmosfera vibranta a pietelor si a canalelor traditionale. Transfer la hotel si timp liber pentru odihna. Seara, ne bucuram de cina de bun venit intr-un restaurant situat pe malul fluviului Chao Phraya, unde vom admira panorama luminata a orasului. Vom avea ocazia sa descoperim aromele autentice ale bucatariei thailandeze, cu preparate traditionale precum Pad Thai, Tom Yum, curry thailandez sau celebrul desert Mango Sticky Rice. Dupa cina, vom face o scurta oprire pe celebra Khao San Road, una dintre cele mai animate strazi din Bangkok, renumita pentru atmosfera sa cosmopolita, terasele, magazinele si viata de noapte. Cazare la hotel Century Park 4* sau similar Bangkok.

Ziua 3 | 24 Februarie: Bangkok
Mic-dejun. Astazi descoperim cele mai emblematice atractii ale capitalei Thailandei. Vizitam impresionantul Mare Palat Regal, resedinta oficiala a regilor thailandezi timp de peste doua secole, unde se afla si celebrul Buddha de Smarald, una dintre cele mai venerate statui din tara. Continuam cu Wat Pho, templul ce adaposteste spectaculosul Buddha Culcat, lung de 46 de metri, unul dintre cele mai importante simboluri religioase ale Bangkokului. Apoi traversam fluviul Chao Phraya pentru a vizita elegantul Wat Arun – Templul Zorilor, renumit pentru turnul sau decorat cu portelan chinezesc si privelistile deosebite asupra orasului. Experienta continua cu o plimbare cu barca traditionala pe canalele (klong) din Bangkok, unde vom descoperi o alta fata a orasului, cu case construite pe malul apei, temple ascunse si atmosfera autentica a vechiului Bangkok. Servim pranzul la un restaurant local, iar dupa-amiaza revenim la hotel si avem timp liber la dispozitie. Seara, excursie optional: croaziera cu cina pe fluviul Chao Phraya, urmata de o vizita in celebrul Patpong Night Market, una dintre cele mai cunoscute piete de noapte din Bangkog. Servicii incluse: transfer, croaziera cu cina, ghid local vorbitor de limba engleza si insotitor de grup. Tarif: 80 USD/persoana (minimum 12 participanti).  Cazare la hotel Century Park 4* sau similar Bangkok.

Ziua 4 |  25 Februarie: Bangkok - Ayutthaya
Mic-dejun. Astazi pornim spre Ayutthaya, fosta capitala a Regatului Siam si unul dintre cele mai importante situri istorice ale Thailandei, inclus in patrimoniul mondial UNESCO. Pe traseu vizitam elegantul Palat Regal Bang Pa-In, resedinta de vara a regilor thailandezi, remarcabil prin gradinile sale ingrijite si arhitectura ce imbina armonios stilurile orientale si europene. Ajunsi in Ayutthaya, descoperim vestigiile vechii capitale imperiale: Wat Phra Si Sanphet, cel mai important templu regal, Wat Mahathat, renumit pentru celebrul cap al lui Buddha cuprins de radacinile unui copac secular, si Wat Mongkhon Bophit, care adaposteste una dintre cele mai mari statui din bronz ale lui Buddha din Thailanda. La pranz ne imbarcam pe o croaziera pe fluviul Chao Phraya, unde vom servi un bufet cu preparate din bucataria thailandeza si internationala, admirand peisajele si viata cotidiana de-a lungul fluviului, in drumul nostru de intoarcere spre Bangkok. Dupa-amiaza revenim la hotel si avem timp liber la dispozitie. Cazare la hotel Century Park 4* sau similar Bangkok.

Ziua 5 |  26 Februarie: Bangkok – Maeklong si Damnoen Saduak – Hua Hin
Dupa micul dejun pornim spre doua dintre cele mai spectaculoase piete traditionale din Thailanda. Prima oprire este la Maeklong Railway Market, celebra piata traversata de calea ferata, unde, de fiecare data cand trenul se apropie, comerciantii isi strang rapid marfa si copertinele, pentru ca imediat dupa trecerea acestuia totul sa revina la normal. Un spectacol autentic al vietii cotidiene thailandeze. Continuam spre Damnoen Saduak Floating Market, cea mai renumita piata plutitoare din Thailanda. Ne vom plimba cu o barca traditionala printre canalele animate, unde localnicii isi vand fructele exotice, legumele, florile si specialitatile culinare direct din barci, pastrand vie una dintre cele mai vechi traditii ale tarii. La sfarsit, ne indreptam spre Hua Hin, eleganta statiune de la malul Golfului Thailandei, apreciata pentru plajele sale intinse, atmosfera relaxata si resorturile deosebite. 
   Cazare la Veranda Resort & Villas Cha Am 5* sau similar Hua Hin.








[bookmark: _Hlk204096498]Ziua 6 | 27 Februarie: Hua Hin - Sun & Fun!
Mic-dejun. Timp liber pentru relaxare si pentru a va bucura de facilitatile resortului, de piscina infinita sau de plaja cu nisip fin de la malul Golfului Thailandei. Spre seara, vom descoperi atmosfera autentica a statiunii printr-o vizita la Hua Hin Night Market, una dintre cele mai populare piete de noapte din regiune. Aici veti gasi preparate traditionale thailandeze, fructe tropicale, fructe de mare proaspete, suveniruri si produse artizanale locale. Intoarcere la hotel. Cazare la Veranda Resort & Villas Cha Am 5* sau similar Hua Hin. 

Ziua 7 | 28 Februarie Hua Hin sau Parcul National Sam Roi Yot
Mic-dejun. Timp liber pentru plaja si relaxare sau, optional, excursie de o zi in spectaculosul Parc National Sam Roi Yot, primul parc national marin al Thailandei. Veti descoperi peisaje spectaculoase cu munti calcarosi, plaje salbatice si sate pescaresti. Excursia include o plimbare cu barca spre plaja Phaya Nakhon, urmata de o scurta drumetie pana la impresionanta pestera cu acelasi nume, unde se afla celebrul pavilion regal luminat natural prin deschiderea din tavanul grotei – unul dintre cele mai fotografiate locuri din Thailanda. Programul include, de asemenea, vizitarea unei plantatii de ananas si timp pentru relaxare pe plaja. Servicii incluse: transport, ghid local vorbitor de limba engleza, pranz, plimbare cu barca si biletele de intrare. Tarif: 85 USD/adult; 60 USD/copil (minimum 12 participanti). NOTA: Excursia include o scurta drumetie pana la Pestera Phraya Nakhon. Va recomandam incaltaminte comoda, costum de baie, prosop, palarie de soare si crema cu protectie solara. Cazare la Veranda Resort & Villas Cha Am 5* sau similar Hua Hin.
 
Ziua 8 | 01 Martie: Hua Hin - Sun & Fun!
Mic-dejun. Ultima zi dedicata relaxarii. Va puteti bucura de plaja, piscinele resortului sau de atmosfera linistita a statiunii Hua Hin, un loc perfect pentru a savura ultimele momente petrecute in Thailanda. Cazare la Veranda Resort & Villas Cha Am 5* sau similar Hua Hin.

Ziua 9 | 02 Martie: Hua Hin – Bangkok
Mic-dejun. Dimineata si o parte din dupa-amiaza sunt dedicate ultimelor momente de relaxare la malul Golfului Thailandei. In jurul orei 15:30, dupa check-out, plecam spre Bangkok. Seara ne bucuram de cina de ramas-bun la un restaurant local, incheind astfel o calatorie memorabila prin Thailanda. Dupa cina, transfer la aeroport pentru imbarcarea pe zborul de retur spre Bucuresti, cu escala la Munchen. Decolare la ora 23:30.

Ziua 10 | 03 Martie: Munchen - Bucuresti
Sosire in Munchen la ora 05:20 si timp liber pe durata escalei. Imbarcare pentru zborul spre Bucuresti la ora 09:20 si sosire pe Aeroportul Bucuresti Otopeni la ora 12:20.

	TARIFE:
	calculate pentru un grup de 20 de platitori


1839 euro loc adult in camera dubla,  Supliment: 350 euro in camera single
Reducere:  -50 euro adult a 3-a persoana in camera dubla cu pat suplimentar; 
                   -250 euro copil 2-11 ani cu 2 adulti in camera
	Servicii INCLUSE:
	 NU SUNT INCLUSE:

	
· Bilete de avion Bucuresti-Bangkok si retur, via Munchen;
· Compania Lufthansa; taxe de aeroport, bagaj de mana de 8 kg,  bagaj de cala 23 kg si catering;
· Transport cu autocar pe durata circuitului;
· 7 nopti de cazare in hoteluri  4* si  5* astfel:
      3 nopti la hotel Century Park 4* sau similar Bangkok;
      4 nopti la hotel Veranda Resort & Villas 5* sau similar Hua Hin;
· Mese: 7 x mic dejun, 2 x pranzuri si 2 x cina;
· Excursii si experiente autentice conform programului:
Tur complet al orasului Bangkok: Marele Palat Regal, Wat Pho si Wat Arun
Plimbare cu barca traditionala pe canalele (klong) din Bangkok
Vizitarea palatului regal Bang Pa-In, fosta resedinta de vara a regilor
Vizitarea fostei capitale regale Ayutthaya (UNESCO)
Croaziera pe fluviul Chao Phraya: din Ayutthaya pana in Bangkok
Experienta unica la Maeklong Railway Market
Plimbare cu barca traditionala in Damnoen Saduak Floating Market
Vizita la Night Market in Hua Hin
· Biletele de intrare la obiectivele mentionate in program;
· Ghid local vorbitor de limba engleză pe durata circuitului;
· Insotitor roman de grup.
	
· Asigurarea medicala de calatorie (Obligatoriu!) 
· Asigurare storno de calatorie (Recomandata!)
se incheie odata cu contractul de comercializare a pachetului de servicii turistice
· Bauturi, mese (altele decat cele mentionate la servicii incluse) si excursii optionale
· Bacsisuri pentru prestatorii locali (ex: soferi, personal hotelier, ghizi): aprox 60 USD/persoana se achita la sosirea in tara de destinatie.
· [bookmark: _Hlk234570423]Supliment demipensiune pentru sejurul de 4 nopti la hotelul Veranda Resort & Villas 5*: 
145 euro/persoana



GRUP standard: 20 persoane. Pentru un grup de 14-19 persoane, pretul se majoreaza cu 60 EURO/ persoana; pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Documente de calatorie:
             Pentru aceasta excursie este necesar pasaport electronic sau pasaport simplu, valabil minimum 6 luni de la data incheierii calatoriei. Pasaportul trebuie sa contina cel putin doua pagini libere consecutive. Pasaportul temporar nu este acceptat. 

Pentru o rezervare ferma, va rog sa ne transmiteti urmatoarele date:
•	Numele si prenumele complete si corecte, asa cum apar in cartea de identitate sau in pasaport  
•	Adresa de resedinta, adresa de e-mail si numar telefon 

Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.


CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.



Prezentul document este parte integrate a contractului de prestari servicii.

